Tom Mangersnes

Tom Mangersnes (født 1977) er en norsk fotballtrener og fotballanalytiker.

Mangersnes er opprinnelig fra Fyllingen Fotball. Her startet han også sin trenerkarriere i ung alder. Men det var i Åsane Fotball han fikk sine første jobber på høyere nivå. Han var spillerutvikler, juniortrener, assistenttrener og senere hovedtrener A-lag i perioden 2002–2007. Fra 2006 ble også analyse en anerkjent kompetanse for Mangersnes, og som gjorde at han i 2007 fikk et kort opphold i Sportsklubben Brann for å kartlegge klubbens motstandere i UEFA-Cupen. Fra 2008 ble han assistenttrener i Løv-Ham Fotball, en jobb han hadde til mai 2011. I denne perioden etablerte Løv-Ham seg på nivå 2 i norsk fotball, og holdt på å rykke opp til Eliteserien høsten 2010 under Arne Sandstø og Tom Mangersnes ledelse. Da Sandstø overtok Sandefjord i mai 2011, overtok Mangersnes som hovedtrener. Han fikk med seg David Nielsen som assistent en kort periode. I stedet for at Løv-Ham fikk utvikle seg videre, var klubben dessverre nærmest konkurs, og styrte høsten 2011 for å fullføre og la den nye sammenslåingsklubben FK Fyllingsdalen få starte på ny i 2.divisjon. 

Da Løv-Ham var historie etter 2011, ble Mangersnes hentet til Sogndal Fotball som assistenttrener, og hadde denne jobben fra 2012 til 2014. Dessuten fortsatte han som analyseansvarlig i klubben både i 2015 og 2017. I 2016 var han assistenttrener i FK Bodø/Glimt. Den samme høsten var han sterkt linket til Rosenborg, men han dro hjem til Bergen og ble assistenttrener i Åsane Fotball. 

I 2018 ble Tom Mangersnes ansatt i Norges Fotballforbund en jobb han hadde til sommeren 2020. Allerede fra januar 2020 ble han ansatt som analyseansvarlig i Sportsklubben Brann, og på sommeren ønsket Brann at Mangersnes også ble utviklingssjef i Brann-Akademiet. Disse jobben kombinerte han frem til sommeren 2021 hvor han sa opp. 

Mangersnes var hovedtrener i FK Fyllingsdalen i 2022 og frem til sommeren 2023. Da gav han seg for å jobbe i Norges Fotballforbund både med U21-landslaget og storsatsingen Europatoppen.

Tom Mangersnes var tilbake i Åsane Fotball i 2024 og 2025 som assistent.

Tom Mangersnes har siden 2013 vært involvert i aldersbestemt landslagsfotball, har vært analyseekspert i både TV2 Sporten  og Bergensavisen. Han har UEFA Prolisens fra 2018.

 Referanser 

 Eksterne lenker 


Kategori:Norske fotballtrenere
Kategori:Fotballtrenere for Fyllingen Fotball
Kategori:Fotballtrenere for Åsane Fotball